Jardim Botânico (Rio de Janeiro)
Jardim Botânico (na portugalskom znači: Botanički vrt) je četvrt u južnoj zoni Rio de Janeira. Istočno od ove četvrti se nalazi laguna Rodrigo de Freitas, južno Leblon, jugozapadno Gávea i sjeveroistočno Humaitá. Na zapadnoj strani četvrti se nalaze brda, a među njima i Corcovado. Četvrt naseljava uglavnom srednja i visoka srednja klasa stanovništva Rija, prilično je udaljen od svih favela u Riju, pa je zbog toga na cijeni. Glavna ulica u četvrti je ulica Jardim Botânico. Četvrt ima raznovrsnu arhitekturu. Stare građevine su i dalje u dobrom stanju i ne zamjenjuju se novim, a pojavljuju se i nove građevine sa modernom arhitekturom, tako da četvrt ima duh modernog zajedno sa tradicionalnim. Na zapadnim padinama se nalaze neke od najljepših obiteljskih rezidencija u Riju.